stanford-oval/wikipedia huggingface dataset:
Brainfuck
Komennot

Brainfuckissa on kahdeksan komentoa:
| Komento | Selitys |
| --- | --- |
>: Kasvata osoittimen osoitetta yhdellä (siirrä osoitinta "oikealle")
<: Vähennä osoittimen osoitetta yhdellä (siirrä osoitinta "vasemmalle")
+: Kasvata osoittimen osoittamaa tavun arvoa yhdellä.
-: Vähennä osoittimen osoittamaa tavun arvoa yhdellä.
.: Tulosta osoittimen kohdalla olevaa tavua vastaava ASCII-merkki.
,: Lue syötteestä tavu osoittimen kohdalle.
[: Hyppää eteenpäin vastaavaan ]-merkkiin jos osoittimen osoittama tavu on nolla.
]: Hyppää taaksepäin vastaavaan [-merkkiin jos osoittimen osoittama tavu ei ole nolla.
Koodiesimerkki

Seuraava ohjelma tulostaa tekstin "Hello World!":
++++++++++[>+++++++>++++++++++>+++>+<<<<-]>++.>+.+++++++..+++.>++.<<+++++++++++++++.>.+++.------.--------.>+.>.
Luettavuuden parantamiseksi ohjelman voi kuitenkin jakaa useammalle riville ja siihen voi lisätä kommentteja keskelle, sillä Brainfuck ottaa huomioon vain merkit +-<>[],. eli erillistä kommentointisyntaksia ei tarvita:
++++++++++
[
   >+++++++>++++++++++>+++>+<<<<-
] Aloitussilmukka joka asettaa hyödyllisiä arvoja taulukkoon
>++. tulosta 'H'
>+. tulosta 'e'
+++++++. 'l'
. 'l'
+++. 'o'
>++. välilyönti
<<+++++++++++++++. 'W'
>. 'o'
+++. 'r'
------. 'l'
--------. 'd'
>+. '!'
>. rivinvaihto
Ensimmäinen rivi kasvattaa taulukon ensimmäisen solun arvoon 10, eli a[0] = 10. Rivien 2—4 silmukka alustaa muiden solujen arvot lähelle hyödyllisiä arvoja: a[1] = 70 (lähellä 72:ta, joka on H-kirjaimen ASCII-koodi), a[2] = 100 (lähellä 101:tä, 'e'), a[3] = 30 (lähellä 32:ta, välilyönti) ja a[4] = 10 (rivinvaihto). Silmukka toimii kertomalla solun a[0] arvoa, 10, seitsemällä, kymmenellä, kolmella ja yhdellä, tallentaen tulokset muihin soluihin. Silmukan päättyessä a[0] = 0.
Sen jälkeen >++. siirtää osoittimen kohtaan a[1] jossa nyt on tallennettuna arvo 70, lisää siihen kaksi, jolloin solun arvo on 72 eli H-kirjaimen ASCII-koodi, ja tulostaa sen.
Seuraava rivi siirtää osoittimen kohtaan a[2], lisää siihen yhden (jolloin a[2] = 101, 'e') ja tulostaa sen.
Pieni-l on seitsemäs kirjain e:n jälkeen, joten ohjelma lisää soluun a[2] seitsemän (+++++++) ja tulostaa sen kahdesti (..).
Pieni-o on kolmas kirjain l:n jälkeen, joten a[2]:ta kasvatetaan kolme kertaa ja tulostetaan se (+++.).
Ohjelman loppu toimii kuten edellä.
Boulevard des airs

| Boulevard des airs |
| --- | --- |
 Boulevard des airs esiintymässä Ranskassa vuonna 2016
Tiedot
Toiminnassa:  2004–
Tyylilaji:  pop, rock
Kotipaikka:  Ranska
Laulukieli:  ranska
Jäsenet:  Florent Dasque Jean-Noël Dasque  Sylvain Duthu  Jean-Baptiste Labe Laurent Garnier  Mélissa Doya Ernst Carree  Jérémie Plante  Pierre-Emmanuel Aurousset
Levy-yhtiö:  Sony Music
Aiheesta muualla
Kotisivut
Infobox OKNimi-testi OK: 
Boulevard des airs on ranskalainen rockyhtye, joka perustettiin vuonna 2004.
Jäsenet

Jean-Noël Dasque – kitara
Sylvain Duthu – laulu
Florent Dasque – laulu, kitara
Laurent Garnier – bassokitara
Jean-Baptiste Labe – pasuuna
Mélissa Doya – laulu, saksofoni
Ernst Carree – rummut
Pierre-Emmanuel Aurousset – trumpetti
Jérémie Plante – piano
Diskografia > Albumit

Paris-Buenos Aires (2011)
Les Appareuses trompences (2013)
Bruxelles (2015)
Je me dis que toi aussi (2018)
Diskografia > EP:t

Cielo Ciego (2011)
Diskografia > Singlet

”Cielo Ciego” (2011)
”San Clemente (Je voulais vous parler des femmes)” (2012)
”Mundo loco” (2012)
”Bla bla” (2013)
”Emmène-moi” (2015)
”Bruxelles” (2016)
”Ce gamin-là” (2016)
”Demain, de bon matin” (2016)
”Je me dis que toi aussi” (2018)
”Allez reste” (feat. Vianney) (2018)
Aiheesta muualla

Kuvia tai muita tiedostoja aiheesta Boulevard des airs Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa 
Taiteenala:  MusicBrainz
Brigitte Ahrenholz

| Mitalit> Maa:   Itä-Saksa.Naisten soutu. Olympialaiset  | Mitalit> Maa:   Itä-Saksa.Naisten soutu. Olympialaiset  | Mitalit> Maa:   Itä-Saksa.Naisten soutu. Olympialaiset  | Maa:   Itä-Saksa> Naisten soutu. |
| --- | --- | --- | --- |
|  Kultaa | Montréal 1976 | kahdeksikko |  |
Brigitte Ahrenholz (8. elokuuta 1952 Potsdam – maalis- tai huhtikuu 2018) oli Itä-Saksaa edustanut soutaja, olympiavoittaja, maailman- ja euroopanmestari.
Ahrenholz kuului Itä-Saksan olympiakultaa voittaneeseen kahdeksikkojoukkueeseen Montréalissa 1976. Hän juhli urallaan myös maailman- ja euroopanmestaruutta. Ahrenholzista tuli polvivaivoihin erikoistunut kirurgi. Hänen tyttärensä ilmoitti hänet kadonneeksi maaliskuun 2018 alussa. Kuukautta myöhemmin Ahrenholzin ruumis löydettiin Zernsee-järvestä.
Brasilian Grand Prix 1984

Brasilian Grand Prix 1984 oli Formula 1 -sarjan kauden 1984 avausosakilpailu. Se ajettiin 25. maaliskuuta 1984 Jacarepaguan radalla Brasiliassa. Kilpailun voitti McLarenilla ajanut Alain Prost, jolle voitto oli hänen uransa kymmenes.
Kilpailutapahtumat

Kilpailu ajettiin auringonpaisteessa ja lämpötila radan pinnassa oli yli 50 astetta. Kilpailun lähtö myöhästyi hivenen, kun Andrea de Cesaris joutui vaihtamaan vara-autoonsa vaihdelaatikkorikon vuoksi.
Paalupaikalta lähtenyt Elio de Angelis ei onnistunut lähdössä kovinkaan hyvin, vaan jäi kolmanneksi. Parhaan lähdön sai toisesta lähtöruudusta startannut Michele Alboreto. Toiseksi ehti Derek Warwick. Nelson Piquet'llä oli kotiyleisönsä edessä vaikeuksia, sillä hän jäi lähtöruutuun muiden syöksyessä ohi, ja hänet oli työnnettävä liikkeelle. Niki Lauda ohitti heti avauskierroksella de Angelesin ja otti näin kolmannen sijan. Lauda ohitti tiukassa mutkassa vielä Warwickin ja pääsi näin toiseksi.
Lauda sai johtopaikan Alboreton pyörähdettyä suoralla rataosalla ulos. Ensimmäisenä renkaansa kävi vaihdattamassa Patrick Tambay 26. kierroksella, ja hänen jälkeensä moni muukin kävi renkaanvaihdossa. Kierroksella 30 René Arnoux'n Ferrarin moottori syttyi tuleen, ja hän joutui keskeyttämään kilpailun. Kierroksella 32 Nelson Piquet pyörähti ulos radalta.
Lauda joutui jättämään kilpailun kesken kierroksella 38 moottorin lakkoiltua. Warwick siirtyi johtoon Prostin käydessä vaihdattamassa renkaansa, mutta kierroksella 51 hän joutui keskeyttämään moottorin lakkoillessa, ja Prost siirtyi näin johtoon. Prost ehti kilpailussa tehdä takana tuleviin parhaimmillaan yli minuutin raon.
Englannin Martin Brundle ajoi Brasiliassa ensimmäisen Formula 1 -kilpailunsa ja oli maalissa Tyrrellillään viides. Myöhemmin hänet kuitenkin hylättiin. Länsisaksalainen Manfred Winkelhock ei päässyt lainkaan mukaan kilpailuun, vaikka oli harjoituksissa 15. nopein. Hänet hylättiin harjoituksissa, koska autoa työnnettiin radalla polttoaineen loputtua. Winkelhockin paikan kilpailussa sai RAM-tallin Jonathan Palmer.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 7 |  Alain Prost | McLaren-TAG | 61 | 1.42.34,492 | 4 | 9 |
| 2 | 6 |  Keke Rosberg | Williams-Honda | 61 | + 40,514 | 9 | 6 |
| 3 | 11 |  Elio de Angelis | Lotus-Renault | 61 | + 59.128 | 1 | 4 |
| 4 | 23 |  Eddie Cheever | Alfa Romeo | 60 | + 1 krs. | 13 | 3 |
| 5 | 15 |  Patrick Tambay | Renault | 59 | Polttoaine loppu | 8 | 2 |
| 6 | 18 |  Thierry Boutsen | Arrows-Ford | 59 | + 2 krs. | 20 | 1 |
| 7 | 17 |  Marc Surer | Arrows-Ford | 59 | + 2 krs. | 24 |   |
| 8 | 10 |  Jonathan Palmer | RAM-Hart | 58 | + 3 krs. | 26 |   |
| DSQ | 3 |  Martin Brundle | Tyrrell-Ford | 60 | Hylättiin | 18 |   |
| Kesk. | 16 |  Derek Warwick | Renault | 51 | Jousitus | 3 |   |
| Kesk. | 26 |  Andrea de Cesaris | Ligier-Renault | 42 | Vaihdelaatikko | 14 |   |
| Kesk. | 22 |  Riccardo Patrese | Alfa Romeo | 41 | Vaihdelaatikko | 11 |   |
| Kesk. | 8 |  Niki Lauda | McLaren-TAG | 38 | Sähköt | 6 |   |
| Kesk. | 12 |  Nigel Mansell | Lotus-Renault | 35 | Ulosajo | 5 |   |
| Kesk. | 1 |  Nelson Piquet | Brabham-BMW | 32 | Moottori | 7 |   |
| Kesk. | 2 |  Teo Fabi | Brabham-BMW | 32 | Turbo | 15 |   |
| Kesk. | 28 |  René Arnoux | Ferrari | 30 | Akku | 10 |   |
| Kesk. | 24 |  Piercarlo Ghinzani | Osella-Alfa Romeo | 28 | Vaihdelaatikko | 21 |   |
| Kesk. | 25 |  François Hesnault | Ligier-Renault | 25 | Ylikuumeneminen | 19 |   |
| Kesk. | 9 |  Philippe Alliot | RAM-Hart | 24 | Akku | 25 |   |
| Kesk. | 20 |  Johnny Cecotto | Toleman-Hart | 18 | Turbo | 17 |   |
| Kesk. | 5 |  Jacques Laffite | Williams-Honda | 15 | Sähköt | 13 |   |
| Kesk. | 27 |  Michele Alboreto | Ferrari | 14 | Jarrut | 2 |   |
| Kesk. | 21 |  Mauro Baldi | Spirit-Hart | 12 | Laturi | 23 |   |
| DSQ | 4 |  Stefan Bellof | Tyrrell-Ford | 11 | Hylättiin | 22 |   |
| Kesk. | 19 |  Ayrton Senna | Toleman-Hart | 8 | Turbo | 16 |   |
| DSQ | 14 |  Manfred Winkelhock | ATS-BMW | 0 | Hylättiin |   |   |
Muuta

Paalupaikka: Elio de Angelis – 1.28,392
Nopein kierros: Alain Prost – 1.36,499 (kierroksella 42)
Ayrton Sennan, Philippe Alliot'n, Stefan Bellofin, Martin Brundlen ja François Hesnault'n ensimmäinen Grand Prix
Thierry Boutsenin ensimmäinen MM-piste
Alain Prostin kymmenes voitto
Tämä kilpailu radioitiin suorana lähetyksenä Rinnakkaisohjelmassa selostajana Höyry Häyrinen.
Brasilian Grand Prix 2000

|  Brasilian Grand Prix 2000  |
| --- | --- |
 2. osakilpailu 17 osakilpailusta kaudella 2000. 

Päivämäärä:  26. maaliskuuta 2000
Sijainti:  Autódromo José Carlos Pace, Brasilia
Ratatyyppi:  Moottorirata
Radan pituus:  4,309 km
Kilpailun pituus:  71 kierrosta, 305,909 km
Sää:   Aurinkoinen
Paalupaikka
Kuljettaja:   Michael Schumacher   (Ferrari)
Paaluaika:  1.13,780
Palkintokoroke
Voittaja:   Michael Schumacher   (Ferrari)
Toinen:   Giancarlo Fisichella   (Benetton-Playlife)
Kolmas:   Heinz-Harald Frentzen   (Jordan-Mugen-Honda)
Nopein kierros
Kuljettaja:   Michael Schumacher   (Ferrari)
Kierrosaika:  1.14,755 (kierroksella 48)
Brasilian Grand Prix 2000 oli Formula 1 -kauden 2. osakilpailu, joka ajettiin 26. maaliskuuta 2000 Brasilian Interlagosin radalla. Kilpailun voitti Ferrarin Michael Schumacher, joka ajoi myös nopeimman kierroksen ajalla 1,14.755.
David Coulthard hylättiin sääntöjenvastaisen etusiiven takia. Hän olisi muuten sijoittunut toiseksi. Kumpikaan Saubereista ei osallistunut kilpailuun, koska heillä oli luotettavuusongelmia takasiipiensä kanssa harjoituksissa ja aika-ajoissa.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Michael Schumacher | Ferrari | 71 | 1'31:35.271 | 3 | 10 |
| 2 | 11 |  Giancarlo Fisichella | Benetton-Playlife | 71 | 39.898 | 5 | 6 |
| 3 | 5 |  Heinz-Harald Frentzen | Jordan-Mugen-Honda | 71 | 42.268 | 7 | 4 |
| 4 | 6 |  Jarno Trulli | Jordan-Mugen-Honda | 71 | +1:12.780 | 12 | 3 |
| 5 | 9 |  Ralf Schumacher | Williams-BMW | 70 | +1 krs. | 11 | 2 |
| 6 | 10 |  Jenson Button | Williams-BMW | 70 | +1 krs. | 9 | 1 |
| 7 | 19 |  Jos Verstappen | Arrows-Supertec | 70 | +1 krs. | 14 |   |
| 8 | 18 |  Pedro de la Rosa | Arrows-Supertec | 70 | +1 krs. | 16 |   |
| 9 | 23 |  Ricardo Zonta | BAR-Honda | 69 | +2 krs. | 8 |   |
| 10 | 21 |  Gaston Mazzacane | Minardi-Fondmetal | 69 | +2 krs. | 20 |   |
| Kesk. | 8 |  Johnny Herbert | Jaguar-Cosworth | 51 | Vaihdelaatikko | 17 |   |
| Kesk. | 20 |  Marc Gené | Minardi-Fondmetal | 31 | Moottori | 18 |   |
| Kesk. | 1 |  Mika Häkkinen | McLaren-Mercedes | 30 | Öljynpaine | 1 |   |
| Kesk. | 4 |  Rubens Barrichello | Ferrari | 27 | Hydrauliikka | 4 |   |
| Kesk. | 7 |  Eddie Irvine | Jaguar-Cosworth | 20 | Ulosajo | 6 |   |
| Kesk. | 22 |  Jacques Villeneuve | BAR-Honda | 16 | Vaihdelaatikko | 10 |   |
| Kesk. | 14 |  Jean Alesi | Prost-Peugeot | 11 | Sähköt | 15 |   |
| Kesk. | 15 |  Nick Heidfeld | Prost-Peugeot | 9 | Moottori | 19 |   |
| Kesk. | 12 |  Alexander Wurz | Benetton-Playlife | 6 | Moottori | 13 |   |
| WD | 16 |  Pedro Diniz | Sauber-Petronas | 0 | Turvallisuushuoli |  |   |
| WD | 17 |  Mika Salo | Sauber-Petronas | 0 | Turvallisuushuoli |  |   |
| DSQ | 2 |  David Coulthard | McLaren-Mercedes | 71 | Hylättiin | 2 |   |
Muuta

Michael Schumacherin 40. nopein kierros.
Peugeot-moottorin 100. kilpailu.
Sauber vetäytyi kilpailusta takasiipien kiinnitysongelmien takia.
David Coulthard hylättiin sääntöjenvastaisen etusiiven takia.
Jenson Buttonin uran ensimmäinen MM-piste.
Melart

Melart, Mélart on muun muassa seuraavien suomalaisten henkilöiden sukunimi:
Hugo Melart (1879–1953), pormestari, toimitusjohtaja ja kauppaneuvos
Ilari Melart (s. 1989), jääkiekkopuolustaja
Juhani Melart (1933–2024), urheilutoimittaja ja kirjailija
Leila Mélart (1941–2023), tasa-arvoneuvos
Moritz Wilhelm Melart, (1821–1884), Venäjän armeijassa palvellut kenraalimajuri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Brasilian Grand Prix 1981

Brasilian Grand Prix 1981 oli Formula 1 -sarjan osakilpailu, joka ajettiin 29. maaliskuuta 1981 sateisella Jacarepagua radalla Brasiliassa. Kilpailun voitti Williamsilla ajanut Carlos Reutemann, jolle voitto oli kauden ensimmäinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Carlos Reutemann | Williams-Ford | 62 | 2.00.23,66 | 2 | 9 |
| 2 | 1 |  Alan Jones | Williams-Ford | 62 | + 4,44 | 3 | 6 |
| 3 | 29 |  Riccardo Patrese | Arrows-Ford | 62 | + 1.03,08 | 4 | 4 |
| 4 | 14 |  Marc Surer | Ensign-Ford | 62 | + 1.17,03 | 18 | 3 |
| 5 | 11 |  Elio de Angelis | Lotus-Ford | 62 | + 1.26,42 | 10 | 2 |
| 6 | 26 |  Jacques Laffite | Ligier-Matra | 62 | + 1.26,83 | 16 | 1 |
| 7 | 25 |  Jean-Pierre Jarier | Ligier-Matra | 62 | + 1.30,25 | 23 |   |
| 8 | 7 |  John Watson | McLaren-Ford | 61 | + 1 krs. | 15 |   |
| 9 | 20 |  Keke Rosberg | Fittipaldi-Ford | 61 | + 1 krs. | 12 |   |
| 10 | 33 |  Patrick Tambay | Theodore-Ford | 61 | + 1 krs. | 19 |   |
| 11 | 12 |  Nigel Mansell | Lotus-Ford | 61 | + 1 krs. | 13 |   |
| 12 | 5 |  Nelson Piquet | Brabham-Ford | 60 | + 2 krs. | 1 |   |
| 13 | 4 |  Ricardo Zunino | Tyrrell-Ford | 57 | + 5 krs. | 24 |   |
| NC | 3 |  Eddie Cheever | Tyrrell-Ford | 49 | Ei sijoittunut | 14 |   |
| NC | 23 |  Bruno Giacomelli | Alfa Romeo | 40 | Ei sijoittunut | 6 |   |
| Kesk. | 27 |  Gilles Villeneuve | Ferrari | 25 | Turbo | 7 |   |
| Kesk. | 6 |  Hector Rebaque | Brabham-Ford | 22 | Ulosajo | 11 |   |
| Kesk. | 15 |  Alain Prost | Renault | 20 | Kolari | 5 |   |
| Kesk. | 30 |  Siegfried Stohr | Arrows-Ford | 20 | Ulosajo | 21 |   |
| Kesk. | 28 |  Didier Pironi | Ferrari | 19 | Kolari | 17 |   |
| Kesk. | 8 |  Andrea de Cesaris | McLaren-Ford | 9 | Moottori | 20 |   |
| Kesk. | 16 |  René Arnoux | Renault | 0 | Kolari | 8 |   |
| Kesk. | 22 |  Mario Andretti | Alfa Romeo | 0 | Kolari | 9 |   |
| Kesk. | 21 |  Chico Serra | Fittipaldi-Ford | 0 | Kolari | 22 |   |
| DNQ | 9 |  Jan Lammers | ATS-Ford |   |  |  |   |
| DNQ | 32 |  Beppe Gabbiani | Osella-Ford |   |  |  |   |
| DNQ | 31 |  Miguel Angel Guerra | Osella-Ford |   |  |  |   |
| DNQ | 18 |  Eliseo Salazar | Osella-Ford |   |  |  |   |
| DNQ | 14 |  Ricardo Londono | Ensign-Ford |   |  |  |   |
| DNQ | 17 |  Derek Daly | March-Ford |   |   |   |   |
Muuta

Paalupaikka: Nelson Piquet – 1.35,079
Nopein kierros: Marc Surer – 1.54,302 (kierroksella 36)
YLE näytti kilpailun tv-lähetyksen koosteena ennalta ilmoittamatta TV2:ssa keskellä yötä. Selostajana toimi Urpo Vihervaara.
Marc Surerin ensimmäinen pistesija
Tilanne kuljettajien MM-sarjassa

| Sija | Kuljettaja | Pisteet |
| --- | --- | --- |
| 1 | Alan Jones | 15 |
|   | Carlos Reutemann | 15 |
| 3 | Riccardo Patrese | 4 |
|   | Nelson Piquet | 4 |
| 5 | Mario Andretti | 3 |
|   | Marc Surer | 3 |
| 7 | Eddie Cheever | 2 |
|   | Elio de Angelis | 2 |
| 9 | Jacques Laffite | 1 |
|   | Patrick Tambay | 1 |
Born of Sin

| Born of Sin> Tiedot |
| --- | --- |
Toiminnassa:  2001–
Tyylilaji:  melodinen death metal
Kotipaikka:   Trollhättan, Ruotsi
Laulukieli:  englanti
Jäsenet:  Jerker Backelin, Laulu   Kristoffer Hjelm, Kitara   Robert Green, Basso   Hjalmar Nielsen, Kitara   Henning Nielsen, Rummut  
Levy-yhtiö:  Unexploded Records, 2006–  
Aiheesta muualla
Kotisivut
Infobox OKNimi-testi OK: 
Born of Sin tai "BOS" on ruotsalainen melodista death metallia soittava yhtye.
Historia

Born of sins perustettiin vuonna 2001 Tröllhättanin kaupungissa. Yhtye julkaisi ensimmäisen demonsa The Beheaderin vuonna 2003, mutta jäsen ongelmien takia sitä ei koskaan julkaistu. Ensimmäinen julkaistu demo oli Hell will walk the earth. Vuonna 2006 BOS lähti kiertueelle Lord Belialin ja Dark Fortressin kanssa. Kiertueen ansiosta BOS solmi levytyssopimuksen ruotsalaisen Unexploded Recordsin kanssa. Yhtye on tehnyt muutaman julkaisun nykyisen yhtiön kanssa (Let it begin 2006 ja Imperfect breed of humanity 2007).
Jäsenet

Jerker Backelin – laulu ( Nightspirit (Swe))
Kristoffer Hjelm – kitara (Conformatory)
Robert Green – basso (Conformatory, Enthralled (Swe))
Hjalmar Nielsen – kitara (Lord Belial, Enthralled)
Henning Nielsen – rummut
Diskografia > Albumit

Imperfect breed of humanity (2007)
Diskografia > EP:t

Let it begin (2006)
Diskografia > Demot

The Beheader (2003)
Hell will walk the earth (2004)
Aiheesta muualla

Born of Sinin virallinen sivusto (Arkistoitu – Internet Archive)
Born of Sin Myspacessa (englanniksi)
Born of Sin Encyclopaedia Metallumissa (englanniksi)
Bradford City AFC

Bradford City AFC on 1903 perustettu jalkapalloseura Bradfordin kaupungista. Seura pelaa kaudella 2022–2023 Englannin neljänneksi korkeimmalla sarjatasolla Kakkosliigassa. Seuran suurin saavutus lienee FA Cupin voitto 1911. Bradford on pelannut Englannin pääsarjassa vuosina 1908–1922 ja 1999–2001. Parhaimmillaan se on sijoittunut pääsarjatasolla viidenneksi.
Historia

Bradford City perustettiin 1903 ja se hyväksyttiin heti The Football Leaguen jäseneksi. Seura aloitti 2. divisioonassa, jonka se voitti 1908 ja nousi 1. divisioonaan. Vuonna 1911 Bradford City voitti FA Cupin kaatamalla Newcastle Unitedin uusintaottelun jälkeen ja sijoittui viidenneksi 1. divisioonassa, mikä on seura paras sijoitus pääsarjatasolla.
Bradford City putosi 2. divisioonaan 1922 ja viisi vuotta myöhemmin 3. divisioonaan. City nousi takaisin 1929 voittamalla 3. divisioonan ylivoimaisesti. Seura putosi takaisin 1937, minkä jälkeen seura vietti lähes 50 vuotta 3. ja 4. divisioonassa.
1980-luvulla Bradford City lähti pohjalta uuteen nousuun. Taloudellisista ongelmista huolimatta seura nousi 3. divisioonaan 1982 ja kolme vuotta myöhemmin 2. divisioonaan. Nousukautta varjosti 2. toukokuuta 1985 tapahtunut katsomopalo, jossa kuoli 56 katsojaa. Kaudella 1987–1988 City jäi pisteen päähän paluusta pääsarjatasolle, mutta jo kaksi vuotta myöhemmin se putosi jälleen 3. divisioonaan.
Vuonna 1994 seuran puheenjohtajaksi tuli Geoffrey Richmond, joka investoi joukkueeseen ja 1996 Bradford City palasikin nousukarsintojen kautta toiseksi korkeimmalle sarjatasolle, joka oli sarjauudistuksessa nimetty 1. divisioonaksi. Kauden 1998–1999 päätteeksi Bradford nousi Valioliigaan. Ensimmäisellä kaudella Bradford säilyi niukasti sarjassa, mutta vuotta myöhemmin lukuisista pelaajahankinnoista huolimatta seura putosi pääsarjatasolta. Jälkimmäisellä kaudella Bradford pelasi ensi kertaa eurocupeissa, kun se osallistui Intertoto Cupiin.
Putoamisen vuoksi Bradfordin taloudellinen tilanne heikkeni nopeasti, ja vuonna 2004 pahasti velkaantunut seura ajautui selvitystilaan ja putosi ykkösliigaan. Seura pelastui konkurssilta, mutta 2007 Bradford putosi jälleen sarjatasoa alemmas. Kaudella 2012–2013 Bradford eteni liigacupin loppuotteluun pudottamalla matkalla kolme valioliigaseuraa – Wiganin, Arsenalin ja Aston Villan. Kauden päätteeksi Bradofrd nousi karsintojen kautta ykkösliigaan, jossa se pelasi kuusi kautta kevääseen 2019 saakka.
Stadion

Seuran kotistadion on Valley Parade, joka rakennettiin 1886 Manningham Rugby Clubin kentäksi. Alkujaan katsomoihin mahtui 18 000 katsojaa. Stadionia laajennettiin vuosien varrella ja sen katsojaennätys on 39 146 vuodelta 1911. Valley Parade tuhoutui lähes täysin 56 kuolonuhria vaatineessa katsomopalossa 1985, minkä jälkeen se rakennettiin uudestaan. Stadionin nykyinen kapasiteetti on 25 136.
Tilastot > Saavutukset

FA Cupin mestaruus: 1911
2. korkeimman sarjatason mestaruus (nyk. mestaruussarja): 1908
3. korkeimman sarjatason mestaruus (nyk. ykkösliiga): 1985
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive)
Englannin kakkosliiga 2019–2020
Bradford City
Cambridge United
Carlisle United
Cheltenham Town
Colchester United
Crawley Town
Crewe Alexandra
Exeter City
Forest Green Rovers
Grimsby Town
Leyton Orient
Macclesfield Town
Mansfield Town
Morecambe
Newport County
Northampton Town
Oldham Athletic
Plymouth Argyle
Port Vale
Salford City
Scunthorpe United
Stevenage
Swindon Town
Walsall
Valley Parade
Dipoli-dipolisidos

Dipoli-dipolisidos on molekyylien välinen kemiallinen sidos. Dipoli-dipolisidoksiksi kutsutaan pysyvistä dipoleista aiheutuvia molekyylien välisiä vetovoimia. Vetovoimien suuruus riippuu dipolien välisistä etäisyyksistä ja dipolien suuntautumisesta. Dipoli-dipolisidos syntyy, kun poolisen molekyylin pysyvät dipolit vetävät puoleensa muita molekyylejä siten, että molekyylin positiivisesti varautunut pää vetää puoleensa molekyylin negatiivisesti varautunutta päätä ja negatiivinen positiivisesti varautunutta päätä. Tällöin sanotaan molekyylin eri osien olevan osittaisvarauksen sijaintipaikkoina, vaikka tämä varausero johtuukin elektronin (jolla on määrätty varaus) funktion epätasaisesta avaruudellisesta sijoittumisesta molekyylissä. Kun osittaisvarausta on molekyylissä siten että se on avaruudellisesti enemmän suuntautunut tiettyyn suuntaan, se voi muodostaa dipoli-dipolisidoksen.
Vetysidos

Vetysidokset ovat erityisen vahvoja dipoli-dipolisidoksia. Sidoksessa pienikokoinen vetyatomi on liittynyt kovalenttisesti pienikokoiseen, hyvin elektronegatiiviseen epämetalliatomiin. Atomin pienen koon ja suuren elektronegatiivisuuden takia syntyvät osittaisvaraukset ovat suurempia kuin poolisissa molekyyleissä yleensä. Vetysidokset ovat vahvimpia molekyylien välisiä sidoksia, mutta ne ovat heikompia kuin atomien väliset kovalenttiset sidokset.
Pieniatomisia ja elektronegatiivisia alkuaineita ovat esimerkiksi happi, typpi ja fluori.